Okresná prokuratúra Skalica 
Ružová 2, 909 01 Skalica 	

Sp. zn. : Pv 108/14/2206	Skalica, 25.2.2014
EEČ : 2-20-36-2014

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Skalica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 14.02.2014 v presne nezistenom čase v Skalici v predajni XXXXX - XXXXX, XXXXX, Nám. Slobody 18, XXXXX uzavrel so spoločnosťou XXXXX, IČO: XXXXX, so sídlom ul. XXXXX, XXXXX úverovú zmluvu č. 4302062408, ktorej predmetom bol nákup tovaru - čiernej techniky v cene 519,00 Eur s tým, že pri uzatváraní zmluvy zaplatil akontáciu vo výške 77,85 Eur a na sumu 441,15 Eur mu bol poskytnutý úver pozostávajúci z 8 mesačných splátok vo výške 69,23 Eur. V danej veci XXXXX zabezpečil podklady, ktoré sa uvádzajú v úverovej zmluve v časti „zamestnanie klienta“, kde XXXXX uviedol ako zamestnávateľa spoločnosť Tryton group, s.r.o. so sídlom ul. L. Svobodu 2166/13, XXXXX s čistým mesačným príjmom 500 Eur, v ktorej nikdy nepracoval a v čase uzavretia zmluvy bol bez zamestnania. Ďalej v predmetnej úverovej zmluve v časti „telefónny kontakt na zamestnávateľa“ uviedol telefónny kontakt 0902 631 062, ktorý v tom čase používal XXXXX, ktorý následne pri overovacom telefonáte od spoločnosti XXXXX, ktorý sa uskutočnil na predmetnom telefónnom čísle, potvrdil údaje o XXXXX tak, ako boli uvedené v predmetnej zmluve. Svojim konaním uviedli spoločnosť XXXXX do omylu v otázke splnenia podmienok poskytovania úveru, a nakoľko od uzavretia úverovej zmluvy v zmysle splátkového kalendára nebola doposiaľ uhradená žiadna splátka, spôsobili jej tak škodu vo výške 553,84 Eur, čo je celková škoda s úrokovým navýšením bez zmluvných pokút

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa odboru kriminálnej polície OR PZ v Skalici  ČVS: ORP- 170/OEK-SI-2013 zo dňa 19.06.2013 bolo podľa § 199 ods. 1 Tr. poriadku začaté trestné stíhanie pre prečin úverového podvodu podľa § 222 ods. 1 Tr. zákona a následne uznesením ČVS: ORP-170/OEK-SI-2013 zo dňa 11.11.2013 bolo podľa § 206 ods. 1 Tr. poriadku vznesené XXXXX, XXXXX a XXXXX obvinenie pre prečin úverového podvodu spolupáchateľstvom podľa § 20 k § 222 ods. 1 Tr. zákona, ktorého sa mali dopustiť na skutkovom základe uvedenom vo výrokovej časti tohto uznesenia. 
Obvinený XXXXX bol zo spáchania skutku usvedčený svedeckými výpoveďami, výpoveďami ostatných obvinených ako aj listinnými dôkazmi. V priebehu skráteného vyšetrovania bol vyšetrovateľovi doručený „telegram v reči otvorenej“ z Veľvyslanectva SR v Prahe, v ktorom veľvyslanectvo oznámilo smrť občana SR a to obvineného XXXXX, nar. XXXXX. Ďalej bol do spisového materiálu zadovážený úmrtný list vystavený Úřadem městké části města Brno, odbor všeobecný zo dňa 18.12.2013 na meno XXXXX, nar. XXXXX v Skalici s dátumom úmrtia dňa 05.12.2013. Dňa 10.01.2014 vydal vyšetrovateľ podľa § 21 ods. 1 Tr. poriadku uznesenie o vylúčení trestnej veci obvineného XXXXX do samostatnej trestnej veci vedenej pod ČVS: ORP-17/VYS-SI-2014.
Podľa § 215 ods. 1 písm. d) Tr. poriadku prokurátor zastaví trestné stíhanie ak je trestné stíhanie neprípustné.
Podľa § 9 ods. 1 písm. d) Tr. poriadku trestné stíhanie nemožno začať, a ak bolo začaté nemožno v ňom pokračovať a musí byť zastavené proti tomu kto zomrel alebo bol vyhlásený za mŕtveho. 
S poukazom na vyššie uvedenú skutočnosť pri zohľadnení dikcie dotknutých ustanovení Tr. poriadku  je tu teda daná zákonná prekážka, pre ktorú nemožno v trestnom stíhaní obv. XXXXX pokračovať a obligatórne podľa § 215 ods. 1 písm. d) Tr. poriadku zo zákonného  dôvodu podľa § 9 ods. 1 písm. d) Tr. poriadku musí byť predmetné trestné stíhanie proti obv. XXXXX zastavené. 
	
	Vzhľadom na vyššie uvedené skutočnosti som preto rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Mihál
prokurátor